16/11/2016 | Administración LocalMunicipal
Vilasantar
Bases e convocatoria para a provisión dunha praza de traballador/a social interino/a

O obxecto das presentes bases é o de regular o procedemento de selección para o nomeamento de persoal laboral temporal para cubrir de xeito interino a praza da traballador/a social namentres a actual titular da praza estea en situación de excedencia, así como formar unha bolsa de traballo por orde de puntuación por si se require unha cobertura áxil ou urxente por motivo de baixas, vacacións, licencias ou calquera outra circunstancia que poida dar lugar á vacante da praza. As funcións a desenrolar serán as propias do posto de traballador/a social, a xornada de traballo será de 37,5 horas semanais e o salario bruto mensual será de 1.699,49 €. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do TRLEBEP. b) Ter cumpridos dezaseis (16) anos de idade e non exceder a idade máxima de xubilación forzosa. c) Estar en posesión do título de diplomatura universitaria en traballo social ou do título de grao en traballo social. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. e) Non padecer enfermidade ou eiva física que impida o desempeño das correspondentes funcións. No caso de titulacións obtidas no estranxeiro deberase estar en posesión da credencial que acredite a súa homologación. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao Sr. Alcalde-Presidente, presentaranse no Rexistro Xeral do Concello, en horario de atención ao público, durante o prazo de DEZ (10) días naturais a partir do seguinte ao de publicación do anuncio da convocatoria na páxina web, no Boletín oficial da provincia e no taboleiro de anuncios do concello. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante fax ao número: 981778166 As persoas aspirantes achegarán inescusablemente os seguintes documentos: • Solicitude de participación (ANEXO I destas bases) debidamente cumprimentado. • Fotocopia do DNI. • Fotocopia cotexada da titulación esixida. • Documentación acreditativa dos méritos que aleguen para a súa avaliación na fase do concurso nos termos e condicións establecidos na base 6.1. • Fotocopia cotexada do certificado de lingua galega CELGA 4 ou a súa validación aos efectos de exención do exercicio de coñecemento de lingua galega (base 6.3.). 1.- Rematado o prazo de presentación de instancias, o Alcalde ditará resolución no prazo de tres días hábiles, que se publicará no Taboleiro de Edictos do Concello, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de tres días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas, aprobarase con carácter definitivo a lista de admitidos.2.- Transcorrido, no seu caso, o prazo de emenda de defectos, o Alcalde elevará a definitiva a lista provisional no caso de non presentarse reclamacións, ou resolverá as reclamacións e declarará aprobada a lista definitiva de admitidos e excluídos, que se publicará no taboleiro de edictos do Concello. O Tribunal, que levará a cabo a selección dos aspirantes, estará composto por: Presidenta: Dª María Monserrat Varela Vázquez, traballadora social do Concello de Vilasantar. Suplente: Dª Esther Vidal Pandelo, traballadora social do Concello de Boimorto. Vogais: Dª Mª Hermitas Sánchez González, traballadora social do Concello de Sobrado. Suplente: Dª Celsa María Casas López, traballadora social do Concello de Curtis. Dª Ana Belén Vázquez Garea, educadora familiar do Concello de Vilasantar. Suplente: Dª Angie Daniela Susoho Almudever, educadora familiar do Concello de Boimorto. Dª Marta Alejandra Saba Zalon, axente de emprego e desenvolvemento local do Concello de Vilasantar. Suplente: Dª Lucila Carmen Katherina Muñoz de Dios Coldea, traballadora social do Concello de Toques. Secretario, con voz e voto: D. Afonso B. Lorenzo Penela, Secretario - Interventor do Concello de Vilasantar. Suplente: D.ª Bassou Celedon Cambron, funcionaria do Concello de Vilasantar. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente/a e do secretario/a. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP. Asemade, as persoas aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases, así como para dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. A efectos de percepción de asistencias, o Tribunal terá a categoría segunda (2ª) das sinaladas no Real Decreto 462/2002 do 24 de maio, sobre indemnizacións por razón do servizo. O sistema selectivo é o de concurso-oposición, realizándose primeiramente a fase de concurso (artigo 4. c) do Real decreto 896/199, do 17 de xuño) 1) Fase de concurso (Ata un máximo de 10 puntos) consistirá na valoración dos méritos alegados e debidamente acreditados polas persoas aspirantes. O baremo de valoración será o seguinte: a) Experiencia Profesional como empregado público: (Ata un máximo de 4 puntos) -Polos servizos prestados na Administración pública en prazas de traballador/a social: 0,15 puntos por mes de servizo completo. B) Experiencia Profesional como empregado no sector privado: (Ata un máximo de 2 puntos) -Polos servizos prestados en empresas privadas en prazas de traballador/a social: 0,15 puntos por mes de servizo completo. Establécense as dúas opcións seguintes para acreditar documentalmente os extremos anteriores: 1. Certificado de servizos previos expedido polo funcionario competente ou polo órgano de xestión de persoal competente.2. Informe de vida laboral acompañado ineludiblemente polos contratos de traballo alegados. Dos documentos anteriores presentaranse orixinais ou fotocopias debidamente cotexadas. Os contratos prestados en réxime de xornada parcial puntuaranse segundo a súa duración proporcionalmente á xornada ordinaria de 37,5 horas semanais. b) Formación (Ata un máximo de 4 puntos) Cursos de formación, recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio (non se valoran cursos de informática agás os relativos ás aplicacións SIUSS e MATIASS): • Por cada curso de 20 a 50 horas: 0,05 puntos • Por cada curso de 51 a 100 horas: 0,15 puntos. • Por cada curso de 101 a 300 horas: 0,30 puntos. • Por cada curso de máis de 300 horas: 0,40 puntos. En todos os casos valoraranse unha soa vez os cursos relativos a unha mesma materia, aínda que se repetira a súa participación, e valorarase unicamente o de nivel superior ou avanzado. Se algún curso de mais horas se pasa na puntuación que lle corresponde pasa a contabilizarse ao de menos horas. Non se valorarán os cursos que non acrediten as datas de realización e as horas de duración. Así mesmo non se valorarán os inferiores a 20 horas lectivas, os pertencentes a unha carreira universitaria, os de doutorado, os derivados de procesos selectivos e os diplomas relativos a xornadas, seminarios, simposios e similares. A formación complementaria acreditarase mediante título correspondente ou certificado da entidade/organismo que realizou a actividade formativa, orixinais ou fotocopias debidamente cotexadas.2) Fase de oposición: (Ata un máximo de 20 puntos). Constará de un exercicio escrito: Consistirá no desenrolo dun suposto práctico relacionado cos aspectos prácticos dos contidos e funcións propias do posto e co temario que figura como ANEXO II destas bases, durante unha hora. Realizarase a exposición oral do exercicio ante o Tribunal, podendo este realizar as preguntas que estime conveniente, en orde a comprobar os coñecementos, competencias, aptitudes e capacidade dos aspirantes. Puntuación máxima: 20 puntos. Deberá acadarse un mínimo de 10 puntos. As persoas aspirantes concorrerán provistos do seu DNI ou documento fidedigno acreditativo da súa identidade a xuízo do tribunal, e serán convocados en chamamento único, quedando excluídos da oposición os que non comparezan, agás casos de forza maior debidamente xustificados e apreciados libremente polo Tribunal.3) Coñecemento da lingua galega: Obrigatorio para aquelas persoas aspirantes que non acreditaran, no prazo de presentación de instancias, o título acreditativo de coñecemento da lingua establecido na base 3ª. Consistirá na tradución dun texto seleccionado polo tribunal de castelán a galego, a realizar nun tempo máximo de media hora. A valoración deste exercicio será de apto ou non apto. Cualificación definitiva.- A cualificación final será a suma total das puntuacións obtidas na fase de oposición e na fase de concurso. De producirse empate na puntuación final, dirimirase a favor da maior puntuación obtida no exercicio da fase de oposición. De persistir, resolverase por sorteo. A persoa con maior puntuación e primeira da lista será a que ocupe a praza vacante de traballadora social. Para integrar a bolsa de traballo é necesario ter aprobado o exercicio de oposición cunha puntuación de dez (10) puntos. O Tribunal elevará á Alcaldía proposta de aprobación da listaxe da bolsa de traballo. Unha vez aprobada por resolución da Alcaldía, expoñeranse no taboleiro de anuncios do concello. As persoas aspirantes excluídas e as que non figuren na lista, disporán dun prazo de tres días hábiles a contar dende o seguinte da publicación da lista, para emendar o defecto/s que motivase a súa exclusión. Transcorridos os 3 días, se a emenda de defectos provocase a modificación das listas, publicarase unha nova resolución polos medios indicados con anterioridade. Contra a resolución aprobatoria da lista, que esgotará a vía administrativa, poderá interpoñerse recurso contencioso-administrativo, segundo o disposto na normativa vixente. Producida algunha das situacións de necesidade de persoal especificadas na base 1ª procederase ao chamamento da persoa que, segundo a orde de prelación que figura na lista previa, lle corresponda ser chamado. O chamamento farase telefonicamente e, de ser necesario, reiterarase o día seguinte. Os chamamentos telefónicos faranse entre as 8.00 horas e as 15.00 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. As persoas que sendo chamadas para facer efectivo o nomeamento, non se presentasen no prazo de 48 horas ou renunciasen ó mesmo, perderán os seus dereitos, sendo excluídas da lista, agás casos de forza maior debidamente acreditados e apreciados libremente polo Concello. Se a persoa aspirante chamada non puidera ser nomeada por causa xustificada, discrecionalmente apreciada, conservará a súa orde de prelación na lista; en caso contrario, será excluída da mesma. Se calquera dos integrantes da lista renunciara a formar parte da mesma, ou unha vez nomeado renunciara, fora separado do servizo por sanción disciplinaria e/ou por despido declarado procedente, será excluído da lista. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ao posto que lles corresponda na lista. A lista terán unha vixencia de tres (3) anos contados dende a súa aprobación definitiva. A persoa aspirante chamada presentará, no prazo de tres (3) días naturais contados dende que se faga público o resultado da selección, os seguintes documentos: - Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. - Certificado médico de non padecer enfermidade nin eiva física que impida o normal desenvolvemento das funcións correspondentes ao posto. Unha vez presentada a documentación, a Alcaldía nomeará persoal laboral temporal á persoa aspirante chamada. Ás presentes bases daráselles publicidade na páxina web do concello, no Boletín oficial da provincia e publicaranse no taboleiro de anuncios do concello. Igualmente facilitarase copia delas na Oficina do Rexistro Xeral do Concello. Os resultados, a efectos de notificación dos interesados, así como as citacións e emprazamentos que correspondan, levaranse a cabo a través do taboleiro de anuncios do concello. Para todo o non previsto nestas Bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, e demais normativa de aplicación. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso - administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no taboleiro de anuncios do concello, segundo o artigo 46.1 da Lei 29/1998, de 13 de xullo, da xurisdición contencioso - administrativa. Asemade poderá interpoñerse recurso potestativo de reposición perante o Alcalde - Presidente, no prazo dun mes contado a partir do día seguinte da publicación do anuncio do proceso selectivo no xornal (artigos 116, 117 e 48 da Lei 30/92, de 26 de novembro, do Réxime xurídico das administracións públicas e do procedemento administrativo común). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso -administrativo (artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común). Vilasantar, a 10 de novembro de 2016. O alcalde Asdo. Fernando Pérez Fernández D/ Dª., con DNI número., e domicilio en. concello de ….………. C. P………, provincia de ….………… teléf.…. EXPÓN: Que desexa participar no proceso selectivo convocado para a formación dunha bolsa de traballo para realizar contratacións laborais temporais como traballador/a social mediante contratación en réxime laboral temporal por obra ou servizo determinado. Para tal efecto FAI CONSTAR: 1º.- Que reúne todos e cada un dos requisitos esixidos nas bases da convocatoria.2º.- Que coñece e acata incondicionalmente o contido das bases.3º.- Que son certos todos os datos sinalados na presente solicitude.4º.- Que achega coa presente solicitude a documentación xustificativa para a súa estimación. SOLICITA: Ser admitida/o a participar no referido proceso selectivo. Documentación que achega:  Fotocopia compulsada do DNI.  Fotocopia compulsada da titulación esixida.  Fotocopia compulsada do certificado acreditativo do coñecemento do idioma galego, Celga 4.  Fotocopia compulsada de cursos relacionados coa materia.  Fotocopia compulsada dos contratos de traballo.  Informe de vida laboral.  Certificado de servizos previos expedido polo funcionario competente ou polo órgano de xestión de persoal competente. En., a., de., de 2016 Asdo.: SR. ALCALDE-PRESIDENTE DO CONCELLO DE VILASANTAR 1.- A Constitución Española do 1978.2.- Dereitos e deberes fundamentais dos españois.3.- Organización territorial do Estado. O Estatuto de Autonomía de Galicia. Competencias da Comunidade Autónoma.4.- Dereito Administrativo. Fontes e xerarquía das normas.5.- A Administración e a norma xurídica: o principio de legalidade.6- O Municipio. Concepto e elementos. O termo municipal. O empadroamento.7.- O municipio. Competencias e organización. Órganos de goberno e administración do municipio.8.- A provincia. Organización Provincial. Deputacións.9.- O procedemento administrativo común. As fases do procedemento administrativo.10.- Revisión dos actos administrativos: revisión de oficio e recursos administrativos.11.-O persoal ao servizo das Entidades Locais. Concepto e clases. Dereitos e deberes. Incompatibilidades.12.-O orzamento das Entidades Locais. Documentos de que consta.13.- Calidade dos datos. Dereito de información na recollida de datos, consentimento do afectado, datos especialmente protexidos, dereito de rectificación e cancelación da Lei Orgánica 15/1999 de 13 de decembro, de protección de datos de carácter persoal.1.- A acción social. Concepto e etapas históricas. Política social.2.- O Sistema Galego de Servizos Sociais. Principios. Titulares dos dereitos e dos deberes das persoas en relación cos servizos sociais.3.- Estrutura do sistema de servizos sociais. Servizos sociais comunitarios básicos. Servizos sociais comunitarios específicos. Servizos sociais especiais.4.- O Regulamento dos servizos sociais comunitarios e o seu financiamento.5.- A prestación dos servizos sociais. Formas de prestación.6.- A inspección dos servizos sociais. As obrigas das entidades.7.- O Servizo de axuda no fogar. Definición. Obxectivos. Persoas usuarias, profesionais que interveñen. Prestacións e tarefas. Organización.8.- Obxecto, definición e principios fundamentais da lei de promoción de autonomía persoal e atención á dependencia.9- Configuración do sistema para a autonomía persoal e atención á dependencia. Finalidades do sistema. Niveis de protección.10- Prestacións e catálogo de servizos de atención do Sistema para a autonomía e atención á dependencia. Procedemento do elaboración do PIA.11.- Graos de dependencia e valoración. Recoñecemento do dereito. Financiamento do sistema e aportación dos usuarios.12.- Lei galega de Medidas Básicas para a inserción social. Funcións da administración autonómica. Funcións dos concellos.13.- A Renda de Integración Social de Galicia. Concepto. Beneficiarios. Obrigas dos beneficiarios.14.- O acollemento familiar na Lei de apoio á familia e a convivencia en Galicia. Modalidades.15.- Axudas para situacións de Emerxencia social da lei galega de medidas básicas para a inserción social. Obxecto. Requisitos. Tramitación.16- Necesidades e recursos das persoas con discapacidade. Centros especializados. Axuda no fogar.17.- Necesidades sociais dos maiores. Recursos.18.- Inmigración e retorno. Marco normativo.19.- A integración social das persoas inmigrantes e emigrantes retornados.20.- Fundamentos, principios e funcións do traballo social.21.- Niveis de intervención en traballo social.22.- Proceso metodolóxico: aproximación á realidade social, formulación, planificación, programación, execución.23.- Técnicas en traballo social: instrumentais, de coñecemento, de intervención, de avaliación.24.- Deontoloxía e principios éticos do traballo social.25.- As necesidades sociais. Concepto, tipoloxía e características.26.- O/A traballador/a social como membro dun equipo interdisciplinar: fundamentos e funcións.27.- Deontoloxía e ética profesional. Os códigos de ética no traballo social.28.- O Concello de Vilasantar. Organización interna, distribución de competencias. Dependencias e servizos. Realidade sociocultural do Concello de Vilasantar.”